Me and Bobby McGee

«Me and Bobby McGee» er en amerikansk sang skrevet av Kris Kristofferson. Kristofferson ønsket av diverse grunner Fred Foster også skulle stå som medopphavsmann, selv om Foster ikke skrev noe av musikk eller tekst på låten. Den ble opprinnelig fremført av Roger Miller og senere av Janis Joplin, som lå øverst på Billboard Hot 100-listen med sangen i 1971.

Noen kilder hevder at Gordon Lightfoot var den første som spilte inn sangen på plate. En annen historie forteller hvorledes Kristofferson gjorde et kort besøk i studio med nylig skrevne vers mens Miller spilte inn sangen. Uansett var Miller den første som fikk en hit med sangen. Den lå som høyest på en tolvteplass på den amerikanske countrylisten i 1969. Lightfoot lå som nummer 13 på poplisten og som nummer én på countrylisten i sitt hjemland, Canada, i 1970. I selvbiografien fra 2008 skriver Don Reid og Harold Reid fra The Statler Brothers at Kristofferson hadde lovet dem sangen, men at Miller ble forespurt om å spille den inn. Brødrene Reid sa at det ikke var bitre følelser og at de var glade for Millers suksess med sangen. Den kom senere med på et album med The Statler Brothers, men ble aldri utgitt på single.

Janis Joplin gjorde en coverversjon for innlemmelse på hennes album Pearl bare noen få dager før sin død i oktober 1970. Kristoffersen hadde fremført sangen for Joplin og sangeren Bob Neuwirth lærte henne den. Kristofferson visste ikke om at Joplin hadde gjort en coverversjon før etter hennes død (Han hørte den første gang dagen etter at hun døde).

Janis Joplins versjon lå øverst på singlelisten, ble hennes eneste nummer én single og ble den andre posthumt utgitte nummer én-singlen i rock and rollmusikkiens historie (Den første var «(Sittin' on) the Dock of the Bay» med Otis Redding).

I 2004 ble Janis Joplins versjon rangert som nummer 148 på Rolling Stones liste over the 500 Greatest Songs of All Time.

Kristofferson fremførte sangen live på the Isle of Wight Festival 1970 og en CD og DVD med evenementet ble utgitt tredve år senere på Message to Love: The Isle of Wight Festival 1970.

Janis Joplins versjon ble anvendt på en fremtredende måte i epilogen til Rainer Werner Fassbinders episke film Berlin Alexanderplatz.

I den opprinnelige versjonen av sangen er Bobby en kvinne. Janis Joplin, som var elskerinnen til og en venn av Kristoffersen fra begynnelsen av sin karriere til sin død, endret kjønnet og noe av teksten i sin versjon. Kristoffersen hevder at han ikke skrev denne sangen til Joplin, men den er forbundet med henne.

I en samtale med regissøren Monte Hellman kalt Somewhere Near Salinas, tilgjengelig i bilagene til Criterion Collections DVD-utgivelse Two-Lane Blacktop (en film hvor Kristoffersons versjon ble anvendt på soundtracket), hevder Kristofferson at filmen Landeveien (La Strada) var inspirasjon og bemerker ironien i hvordan en sang som var inspirert av en klassisk road movie skulle komme til å bli anvendt i en annen.

Innspilte versjoner (i utvalg) 
1970: Roger Miller på albumet Roger Miller
1970: Kenny Rogers & The First Edition på albumet Ruby Don't Take Your Love to Town
1970: Ramblin' Jack Elliott på albumet Bill Durham Sacks & Railroad Tracks
1970: Gordon Lightfoot på albumet Sit Down Young Stranger
1970: Kris Kristofferson på hans debutalbum Kristofferson
1970: Bill Haley and His Comets på albumet Rock Around the Country
1971: Sam the Sham På singlen Me and Bobby McGee/Key to the Highway (Atlantic 2757) 
1971: Janis Joplin. Nummer én single i USA og på albumet Pearl
1971 og 1972: Jerry Lee Lewis. Den andre siden på singlen Would You Take Another Chance samt på albumet The Killer Rocks On
1971: Dottie West på albumet Have You Heard...
1971: The Grateful Dead på albumet Skull & Roses samt tallrike andre liveinnspillinger
1971: Loretta Lynn på albumet I Wanna Be Free
1972: Johnny Cash på livealbumet På Österåker
1972: Jeannie C. Riley på albumet Give myself a party
1972: Waylon Jennings på albumet Lonesome, On'ry and Mean
1973: Chet Atkins på albumet Alone
1973: Thelma Houston på albumet Thelma Houston (1972)
1973: Olivia Newton-John på albumet Let Me Be There
1974: Cornelis Vreeswijk på albumet Getinghonung (Svensk tittel: «Jag och Bosse Lidén»)
1975: Lonnie Donegan
1979: Gianna Nannini («Io E bobby McGee») på albumet California
1994: Melissa Etheridge på albumet Acoustic
1999: LeAnn Rimes på albumet LeeAnn Rhimes
1999: Barb Jungr på albumet Bare
2002: Anne Murray på albumet Country Croonin'''
2002: Jennifer Love Hewitt på albumet Bare Naked2002: Waterloo & Robinson («Ich und Bobby McGee») på albumet Marianne2004: Jerry Jeff Walker på albumet Too Old To Change2004: Pink på albumet Live in Europe2005: Allison Crow på dobbeltalbumet Live at Wood Hall2005: Dolly Parton på albumet Those Were the Days2005: Arlo Guthrie på albumet Live in Sydney2007: Angela Kalule på soundtracket til spillefilmen The Last King of Scotland2007: Caroline af Ugglas på albumet Joplin på svenska2010: Crystal Bowersox iTunes' utgivelse av studioversjonen fra American Idol'', sesong ni

Andre versjoner 
Joan Baez
Roy Clark
John Doe
Dave Dudley
Bobbie Gentry
Taylor Horn
Impotent Sea Snakes
Aaron Lewis
Brian McKnight
Willie Nelson
Amanda Overmyer
Buck Owens
Celinda Pink
The Platters
Charley Pride

Norsk versjon 
Fredrik Friis og M. Vollen  har skrevet norske tekster. På norsk bærer den tittelen «Bobby McGee».

Innspillinger

Svensk versjon 
Cornelis Vreeswijk har en svensk versjon med tittelen "Jag och Bosse Liden".

Finnes på albumet "Getinghonung" fra 1974, Philips|6423078.

Listeplasseringer

Referanser 

Sanger fra USA
Sanger fra 1970